**דף עבודה: "הִכָּה שָׁאוּל בַּאֲלָפָו וְדָוִד בְּרִבְבֹתָיו"**

פסוקים ו-ז:

**"וַיְהִי בְּבוֹאָם בְּשׁוּב דָּוִד מֵהַכּוֹת אֶת הַפְּלִשְׁתִּי, וַתֵּצֶאנָה הַנָּשִׁים מִכָּל עָרֵי יִשְׂרָאֵל לָשִׁיר וְהַמְּחֹלוֹת לִקְרַאת שָׁאוּל הַמֶּלֶךְ בְּתֻפִּים בְּשִׂמְחָה וּבְשָׁלִשִׁים. וַתַּעֲנֶינָה הַנָּשִׁים הַמְשַׂחֲקוֹת וַתֹּאמַרְןָ: 'הִכָּה שָׁאוּל בַּאֲלָפָו, וְדָוִד בְּרִבְבֹתָיו'".**

קראו את פרשנותו של רד"ק על השיר ששרות הנשים וענו על השאלות המובאות אחריה.

רד"ק לפסוק ז

(1) **כלומר, שאול היכה באלפים בפלשתים, ודוד מכה בהם רבבות;**

(2) **או פירושו עם אלפיו ועם רבבותיו. כלומר כשמכה שאול בפלשתים, מכה הוא לבדו כאילו עמו אלפים, ודוד לבדו מכה בפלשתים מכה גדולה כאילו עמו רבבות.**

1. מי הם האלפים והרבבות בפרשנות הראשונה שרד"ק מביא, ומי הם האלפים והרבבות בפרשנות השנייה שרד"ק מביא?
2. מה משותף לשתי הפרשנויות מבחינת מעשי דוד לעומת מעשי שאול?

להלן תשובות לדף העבודה: הִכָּה שָׁאוּל בַּאֲלָפָו וְדָוִד בְּרִבְבֹתָיו לשימוש המורה:

1. מי הם האלפים והרבבות בפרשנות הראשונה שרד"ק מביא, ומי הם האלפים והרבבות בפרשנות השנייה שרד"ק מביא?

בפרשנות הראשונה האלפים והרבבות הם הפלשתים שהוכו; ובפרשנות השנייה הם דימוי המבטא את עוצמת המכה של שאול לעומת המכה של דוד - זה מכה כאילו היו עמו אלף חיילים, וזה מכה כאילו היו עמו עשרת אלפים חיילים.

1. מה משותף לשתי הפרשנויות מבחינת מעשי דוד לעומת מעשי שאול?

שתי הפרשנויות מפרשות כי השיר בא לפאר את מעשי דוד לעומת מעשי שאול.

ניסיונות חיסול